פקח העמסה

קרנף. ברקע ים המלח]]
פקח העמסה (באנגלית: Loadmaster) הוא איש צוות אוויר במטוס תובלה כבדה האחראי על תא המטען ומשימותיו.

== תפקידיו של פקח העמסה ==
פקח העמסה אחראי על ביצוע ופיקוד משימות תא המטען בטיסות ייעודיות, על הקרקע ובאוויר (כגון הטסת כוחות, כלי רכב, הצנחת מטענים ולוחמים).

אחריות הפקח מתחילה בתכנון העמסת המטען למטוס, כך שינוצל חלל תא המטען במלואו וישמרו מרכז הכובד המתוכנן של המטוס והאיזון הדרוש למטוס לצורך טיסה יציבה, תוך התייחסות לשינויים שעלולים להתרחש באוויר.

בנוסף אחראי הפקח על העמסת המטען למטוס, בעזרת סדרה של כלים כבדים (מלגזות, טרקטורים ועוד), ואבטחתו לטיסה על מנת למנוע נזקים לציוד, לנוסעים ולמטוס בזמן הטיסה, כל זאת תוך התחשבות בכוחות ה-G הפועלים בזמן טיסה בתמרונים שונים של המטוס.

במהלך הטיסה ועל הקרקע, אחראי הפקח על תפעול מצבי חירום שונים במטוס יחד עם שאר הצוות, בדגש על חירומים המתרחשים בתא המטען (אש, עשן, תקלות שונות).

== בחיל האוויר הישראלי ==
פקח העמסה מכווין [[סופה M-240 מחוץ למטוס תובלה קרנף]]
סימן כתף של חניך בבית הספר לפקחי העמסה
פקחי העמסה בחיל האוויר הישראלי משרתים כסדירים בטייסות התובלה 103 ו-131 ביחידה 757 ובטייסת 120 המוצבות בבסיס נבטים, במטוסי קרנף, שמשון וראם. הם מוגדרים כלוחמי חוד בצה"ל.

במטוסי הקרנף והשמשון פקחי העמסה מהווים צוות טיסה הכרחי. במטוס הראם פקחי העמסה טסים כצוות במשימות הטסת מטען ונוסעים.

=== הכשרה ===
קורס פקחי העמסה מתקיים בבית הספר לפקחי העמסה המהווה חלק מיחידה 757. כל קורס מונה כ-6 חניכים שמחולקים לשתי מגמות, שמשון וקרנף.

כלל פקחי ההעמסה הם פרחי טיס שהודחו מקורס הטיס בשלבי המכין והבסיסי לאחר 10 או 15 טיסות (צ'ק 10 ו-15) וטירונות. המועמדים מגיעים ליחידה ועוברים סדרת ראיונות שלאחריה נבחרים חניכי הקורס. מסלול ההכשרה מאתגר במיוחד וכולל בתוכו קורסים ייחודיים ונגיעה הן בעולם האווירי והן בעולם הקרקעי.

הקורס שאורך כשנה מחולק לשלושה חלקים עיקריים:

השלב הקרקעי - בשלב זה החניכים עוברים לימודים קרקעיים (למ"ק) ובמקביל מתמקצעים בהעמסה למטוסים. בנוסף בשלב זה החניכים עוברים הכשרה כלוחמים הכוללת מילוט ימי ויבשתי, קורס צניחה, ניווטים, מסעות ועוד. בסוף השלב החניכים מתחילים לטוס בטייסות ולומדים את יסודות הטיסה.

קורס קצינים - בשלב זה החניכים מבצעים הכשרה לקצונה בבה"ד 1. בסיום קורס הקצינים החניכים מקבלים סיכת מ"מ.

השלב האווירי - שלב זה מתמקד בעיקרו ברכישת מיומנות הטיסה וההעמסה ובהסמכה למשימות שונות (הטסת כוחות, לוחמים וציוד). במקביל החניכים עוברים השלמה חיילית בבית הספר לקצינים של חיל האוויר וביחידה 757.

הקורס נחתם בטקס הנערך בבית הספר לקצינים של חיל האוויר בו מקבלים החניכים את דרגות הסג"ם. כיומיים לאחר מכן מקבלים החניכים את כנפי הפקח בטקס הנערך ביחידה.

בסיום הקורס החניכים מחולקים לטייסות ומתחילים את הכשרתם המבצעית.

=== שירות בחיל ===
לאחר סיום הקורס פקחי העמסה מצטרפים כקצינים לוחמים מן המניין לטייסות המבצעיות (103 ו-131) לצד הטייסים, הנווטים והמכוננים שסיימו קורס טיס. לאחר כשנה וחצי בתפקיד עוברים הפקחים לשירות הצ"ח ביחידה 757 או במטה המבצעי של חיל האוויר.

=== סיכת פקח העמסה בחיל האוויר ===
הסמל המרכזי בסיכת כנפיים הוא סימון מרכז מסה אשר מרמז למהות המקצוע של פקח העמסה. סיכת הפקח עברה מספר שינויים עד שהתייצבה על הסיכה הקיימת כיום.

{| align="center" style="text-align: right;"
| <gallery widths="200px" heights="80px" perrow="3">
קובץ:Halfwing cloth IAF LoadMaster.jpg|הסיכה שהייתה בשימוש עד שנת 1989.
קובץ:Loadmaster7cmBigCenter IAF.png| סיכה זו באורך 7 ס"מ, נמצאת בשימוש עד היום. הכנפיים הוענקו לראשונה בשנת 1989.
קובץ:Loadmaster3.5cm IAF.jpg|סיכה זו באורך 3.5 ס"מ, נקבעה לשימוש בשנת 1994, אך לא נמצאת בשימוש בפועל.
</gallery>
|}


== גלריה ==
<div style="float:center;">
<gallery widths="200" heights="80" perrow="3" mode="nolines">
קובץ:A pallet loaded with heavy cargo is airdropped from a C-130 Hercules aircraft during tactical airdrop training flight for members of the 345th Tactical Airlift Squadron DF-ST-91-10084.jpg|תא המטען של C-130 בעת הצנחה
קובץ:US Navy 030324-A-0000L-044 A Stryker interim armored vehicle speeds away after being offloaded from an Air Force C130 Hercules aircraft.jpg|פריקת נגמ"ש סטרייקר לאחר נחיתה בשטח
קובץ:RDAF C-130J 8.jpg|הצנחת מטענים ממטוס ה C-130J
</gallery>
</div>

== קישורים חיצוניים ==

* [http://www.iaf.org.il/4968-33535-HE/IAF.aspx יחידת העמסה 757] - באתר חיל האוויר.
* [https://www.idf.il/אתרים/זרוע-האוויר-והחלל/קורס-חדש-ללוחמי-החוד-של-מערך-האספקה-בהיטס/ הקורס החדש שיכשיר את לוחמי חיל האוויר להנחתה בשדה קרב] - מערכת אתר צה"ל.
* [https://www.iaf.org.il/9073-50925-he/IAF.aspx כל מה שרציתם לדעת על פקחי העמסה] - אתר חיל האוויר.
* [https://www.iaf.org.il/9311-52709-HE/IAF.aspx מה הקשר בין פיקוח העמסה להמצאות חדשניות?] - אתר חיל האוויר.

קטגוריה:אנשי צוות אוויר